CELEX: 32013R0443
Language: da
Date: 2013-05-07 00:00:00
Title: Kommissionens gennemførelsesforordning (EU) nr. 443/2013 af 7. maj 2013 om tarifering af varer i den kombinerede nomenklatur

15.5.2013   
            
            
               DA
            
            
               Den Europæiske Unions Tidende
            
            
               L 130/17
            
         KOMMISSIONENS GENNEMFØRELSESFORORDNING (EU) Nr. 443/2013
   af 7. maj 2013
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Toldkodeksudvalget har ikke afgivet udtalelse inden for den frist, formanden har fastsat —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i den i kolonne 2 i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. maj 2013.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Varen foreligger i små bueformede stykker, som er krydrede med ost og indeholder majsgrovmel, vegetabilsk olie, ostepulver (gærekstrakt, farvestoffer), mælkepulver, salt, stivelse og dextrose.
                  Varen fremstilles af tørret, knust majs (majsgrovmel), der fugtes med vand (6 % – 9 %). Vandet tilsættes som proceshjælpestof. Massen føres gennem en ekstruderingsmaskine under højt tryk og ved høj varme. Når massen når et vist atmosfærisk tryk, udvider den sig.
                  Ekstruderingsprocessen foregår ved en temperatur på 150 °C. Efter ekstrudering bliver varen tørret og lettere ristet ved en temperatur på 120°–130 °C i en elektrisk tørremaskine. Herefter føres varen i en tromle, hvor den overtrækkes med en blanding af olie og krydderier.
                  Varen forhandles til detailsalg i pakninger med en nettovægt mellem 34-450 g.
               
               
                  1904 10 10
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 1904, 1904 10 og 1904 10 10.
                  Eftersom varen fremstilles af en majsmasse, der ekstruderes under tryk og høj varme, anses den for at være fremstillet ved ekspandering. Den betragtes derfor som en vare fremstillet ved ekspandering eller ristning af korn eller kornprodukter, jf. pos. 1904 10 (se også Forklarende Bemærkninger til HS, pos. 1904, afsnit A).
                  Tarifering under pos. 1905 udelukkes, da varen hverken fremstilles af dej eller opvarmes yderligere (se også Forklarende Bemærkninger til HS, pos. 1904, afsnit A), femte afsnit).
                  Varen tariferes derfor under KN-kode 1904 10 10.